# data[].attributes.headline
Artikkel: "Vennskap, både verdifullt og sårbart"

# data[].attributes.subject
Artikkel: "Vennskap, både verdifullt og sårbart"

# data[].attributes.attachment_link.readable_text
VIKTIG: Vennskap er verdifullt og viktig, men kan også by på utfordringer av og til.

Til den som føler seg trygg og akseptert:
Se deg om; det er helt sikkert noen som ville blitt lykkelig om du inviterte dem inn i fellesskapet, eller sa noe hyggelig eller sendte et oppmuntrende smil.

Til den som føler seg ensom:
Prøv å ta kontakt, si hei, vis frem din hyggelige side, og ikke overtolk de andres signaler i negativ retning. Prøv å fokusere på noe de andre har gjort som er positivt; et smil, et "hei" eller lignende.

Offentlig og kvalitetssikret

Vennskap

For noen er det å ha en eller flere gode venner en selvfølge, mens for andre er det noe helt uoppnåelig. Noen har gode venner og setter stor pris på det, mange tenker ikke over det verdifulle ved at de er en del av et vennefellesskap, eller tar det som en selvfølge, mens andre er ulykkelige over å ikke være inkludert i et slikt fellesskap, og savner det kanskje veldig, men vet ikke hvordan de skal få det til.

Vennskap innebærer i stor grad å gi av seg selv, blottlegge seg, gjøre seg sårbar, men så får man mye igjen i form av støtte, fellesskap og glede.

Til den som føler seg trygg og akseptert:
Se deg om; det er helt sikkert noen som ville blitt lykkelig om du inviterte dem inn i fellesskapet, eller sa noe hyggelig eller sendte et oppmuntrende smil.

Til den som føler seg ensom:
Prøv å ta kontakt, si hei, vis frem din hyggelige side, og ikke overtolk de andres signaler i negativ retning. Prøv å fokusere på noe de andre har gjort som er positivt; et smil, et "hei" eller lignende.

Hva er en god venn?

Det ungdom ofte forteller er viktig med en god venn:

en som er til å stole på/ærlig

en å dele hemmeligheter med

en å prate med

en å ha det gøy sammen med/gjøre morsomme ting sammen med

en som er der/støtter meg når jeg trenger ham/henne

en som jeg kan betro nesten alt til

en å dele interesser med

en som har samme verdier

hyggelig, snill, grei

en man kan være seg selv sammen med

Hvordan få gode venner

For å få gode venner er det beste utgangspunktet å være en god venn selv, og første bud og det beste rådet er nok å være HYGGELIG. Så er det viktig å være seg selv, tørre å vise hvem man er, slik at man begynner et vennskap på rette premisser. Noen kan være veldig sjenerte eller føle seg utrygge (gjelder nok ganske mange) og da kan det gjøre at man ikke tør å ta kontakt, trekker seg unna, eller tøffer seg og viser frem en side av seg selv som ikke er helt ekte i starten. Men uansett må man tørre å prøve å ta kontakt og/eller åpne for kontakt.

Ulike venne-arenaer

Venner kan man ha på ulike arenaer, på skolen, på fritidsaktiviteter, eller kanskje på nettet. Det er noen fellestrekk for hva de fleste opplever at en god venn er, men man kan også ha litt ulike preferanser/krav til vennskap.

Venner er lettest å prate med

Når ungdom svarer på spørsmål om hvor lett eller vanskelig det er å snakke med andre om ting som virkelig plager dem, er det helt klart venner, for de fleste, venner av samme kjønn, som kommer øverst på listen over hvem det er lettest å prate med.

Ensomhet, savn og utestengning

Å ikke høre til i en vennegjeng eller å føle seg alene eller utenfor gjengen er en vond opplevelse. Mange kjemper veldig for å høre til og går med en stadig redsel for å bli satt utenfor, mens andre har følt seg mye alene over lang tid og er da ofte ulykkelige over å ikke ha en god venn, føle seg akseptert eller være en del av vennefellesskapet. Noen bruker det å holde andre utenfor som en måte å forsøke å styrke sin posisjon i venneflokken. Det er både uhensiktsmessig for en selv og ubehagelig for andre.

Konflikter og konfliktløsning

I venneforhold kan konflikter oppstå. Utgangspunktet for konflikten kan være en uenighet, et løftebrudd, en skuffelse eller lignende. Noen kommer lettere i konflikt enn andre og noen er bedre til å løse konflikter enn andre. Noen er veldig vare på negative signaler fra andre, og for noen kan et blikk som de tolker som noe negativt være nok til at det blir en konflikt. Hemmeligheter som er blitt fortalt videre er også en vanlig grunn til konflikt. (Det kan være en grunn til å være litt forsiktig med å fortelle for mye hemmeligheter før man føler seg helt trygg på vennen.) Det er ganske store forskjeller på hvordan jenter og gutter kommer i konflikt, lever i konflikter og kommer ut av dem. Det motsatte kjønns måte kan også være helt uforstående for det andre kjønnet. Kanskje har begge noe å lære av hverandre.

Tall om vennskap

90% har minst én venn som han/hun/hen kan stole fullstendig på og kan betro deg til om alt.

86% på ungdomsskolen er fornøyd med vennene, 87% på videregående

19% på ungdomsskolen er ofte plaget med ensomhet, 25% på videregående

7% på ungdomsskolen opplever ofte mobbing (plaging/trusler/utfrysing), 5% på videregående.

Tallene er fra Ungdata-undersøkelsen 2017.
Her finner du oppdaterte tall fra hele Norge,fylket og kommunen din.

Til den som føler seg trygg og akseptert:

Se deg om; det er helt sikkert noen som ville blitt lykkelig om du inviterte dem inn i fellesskapet, eller sa noe hyggelig eller sendte et oppmuntrende smil

Til den som føler seg ensom:

Prøv å ta kontakt, si hei, vis frem din hyggelige side, og ikke overtolk de andres signaler i negativ retning. Prøv å fokusere på noe de andre har gjort som er positivt; et smil, et "hei" eller lignende.

# data[].attributes.attachment_link.description
VIKTIG: Vennskap er verdifullt og viktig, men kan også by på utfordringer av og til. Til den som føler seg trygg og akseptert: Se deg om; det er helt sikkert noen som ville blitt lykkelig om du inviterte dem inn i fellesskapet, eller sa noe hyggelig eller sendte et oppmuntrende smil.

# data[].attributes.attachment_link.readable_text
Jeg gikk nedover en grå og støvete vei, en morgen i april. Himmelen var blå, sola skinte som om den var av gull. Fuglene kvitret lystig i tretoppene. Jeg trakk pusten dypt. Lukten av nytt liv fylte neseborene, friskt og deilig.
Novellen er skrevet av Vibeke
Vennen min gikk der ved siden av meg. Vi så opp mot himmelen. Vi så på hverandre. Jeg ga han en klem. Lykkelig danset vi hånd i hånd nedover veien.

Lykken fikk en brå slutt. Veien delte seg. Til høyre stod en annen person. Vennen min slapp meg og løp bort til henne. Han tok hennes hånd.

Morgenen var ikke så deilig lenger. Jeg så opp på himmelen. Det var overskyet. Sola hadde gjemt seg bak det tette skydekket. Fuglekvitteret var der heller ikke lenger. Fuglene var borte. Jeg trakk pusten. Den herlige lukten av nytt liv var borte. Det luktet bare dødt. Så begynte det å regne.

Jeg følte meg syk. Snart var jeg gjennomvåt. Hadde jeg bare hatt en venn! En ekte venn. Han kunne ha passet på meg. Jeg så opp. Det stod en mann der. Han smilte. Tøyet hans var ganske fillete. Litt støvete var det også, men støvet kom vel fra veien. På hodet hadde han en gul stråhatt. Han så ganske fattig ut. Mannen ga meg et lommetørkle og sa han var vennen min.

Med ett sprakk skydekket, og sola tittet fram. Det sluttet å regne. Fuglene sang. Med vennskap kom det liv.

Vi fortsatte sammen langs veien. Smilte og lo. Nøt livet og det nye vennskapet. Jeg så opp. Da sluttet jeg å le. Veien delte seg igjen. Til høyre stod det en annen person, men vennen min bare fortsatte å smile og le. Han enset ikke Den andre. Idet vi passerte Den andre, så jeg på henne. Hun var lei seg. Da så jeg at hun var meg. Hun trengte også venner å dele livet med. Jeg stakk ut hånden for å ønske henne velkommen.

Jeg gikk nedover en grå og støvete vei, en morgen i april. Himmelen var blå, sola skinte som om den var av gull. Fuglene kvitret lystig i tretoppene. Jeg trakk pusten dypt. Lukten av nytt liv fylte neseborene. Friskt og deilig.

På hver side av meg gikk mine to venner. Det var de som gjorde himmelen så blå. Fuglene sang så vakkert. Det var de som gjorde at jeg følte meg trygg og elsket. Det var de som framkalte lukten av nytt liv.

(Publisert i Magasinet UNG nr 2/2001)

# data[].attributes.attachment_link.description
Jeg gikk nedover en grå og støvete vei, en morgen i april. Himmelen var blå, sola skinte som om den var av gull. Fuglene kvitret lystig i tretoppene. Jeg trakk pusten dypt. Lukten av nytt liv fylte neseborene, friskt og deilig. Novellen er skrevet av Vibeke